Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi /* KOM/2004/0003 lopull. - COD 2003/0115 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi 2003/0115 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi 1. ASIAN KÄSITTELYN VAIHEET Ehdotus Euroopan parlamentille ja neuvostolle (asiakirja KOM(2003) 275 lopullinen - 2003/ 0115 (COD)): // 5. kesäkuuta 2003 Talous- ja sosiaalikomitean lausunto: // ei antanut lausuntoa tästä ehdotuksesta Euroopan parlamentin lausunto ensimmäisessä käsittelyssä: // 6. marraskuuta 2003 Neuvoston poliittinen sopimus (yksimielinen): // 24. marraskuuta 2003 Yhteisen kannan vahvistaminen: // 22. joulukuuta 2003 2. KOMISSION EHDOTUKSEN TAVOITE Tämän ehdotuksen tavoitteena on EY:n perustamissopimuksen 151 artiklan perusteella ja Euroopan yhteisön talousarvioon sovellettavan uuden varainhoitoasetuksen täytäntöönpanon johdosta vahvistaa perussäädös avustusten myöntämiselle kulttuurialalla Euroopan laajuisesti toimiville organisaatioille sekä kulttuurialan yksittäistoimiin. Ohjelma kattaisi tietyt talousarvion A osan luvun 30 vanhat budjettikohdat ja etenkin ne, joista tuetaan Euroopan vähemmistökielten toimistoa ja Mercatoria sekä natsien keskitysleirien suojelemista historiallisina muistomerkkeinä ja joista annetaan avustuksia eurooppalaista kulttuuria edistäville järjestöille. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomautuksia Yhteinen kanta on suurelta osin komission hyväksyttävissä, ja komissio on kompromissin aikaan saamiseksi hyväksynyt varsinkin ohjelman keston lyhennyksen, jota parlamentti ja neuvosto olivat toivoneet. Lisäksi komissio voi vahvistaa hyväksyntänsä, jonka se antoi budjettineuvotteluissa 24. marraskuuta 2003 ja joka koski varojen korvamerkitsemistä, asteittaista vähennystä ja varainhoitoasetuksesta poikkeavia lausekkeita. Komissio pitää sen sijaan tärkeänä komiteamenettelystä annetun neuvoston päätöksen (1999/468/EY) 2 artiklan perusteiden johdonmukaista noudattamista, minkä vaikutukset on tuotu esiin 21. tammikuuta annetussa yhteisöjen tuomioistuimen tuomiossa. Kun otetaan huomioon ehdotuksessa esitetty kokonaisrahoitus, kyseisen artiklan perusteet eivät täyttyisi. Komissio ei esitä enää varausta, vaan antaa yksipuolisen lausuman tästä aiheesta (ks. liite). 3.2. Euroopan parlamentin ensimmäisessä käsittelyssä ehdottamien tarkistusten tarkastelu Tarkistukset, jotka on sisällytetty kokonaan komission muutettuun ehdotukseen ja yhteiseen kantaan: 2, 8, 9, 12, 16. - tarkistuksessa 2 johdanto-osan 11 kappaleeseen lisätään muistutus varainhoitoasetusta koskevista neuvotteluista; - tarkistus 8 koskee ohjelman täytäntöönpanosta tiedottavan vuotuisen komission kertomuksen antamista; - tarkistuksessa 9 tuettavien toimien luetteloon lisätään "kulttuurilähettiläänä" toimiminen yhteistä kulttuuriperintöä edistävänä tahona; - tarkistuksessa 12 lisätään kaksi avustushakemusten arviointiperustetta (kokemusten vaihto, jolla edistetään kulttuurien monimuotoisuutta, sekä taiteen ja taiteilijoiden liikkuvuus) ja mainitaan avustusten julkistaminen; - tarkistuksen 16 mukaan 1 artiklan 3 kohdassa tulevan ohjelman kestoksi vahvistetaan kolme vuotta (2004-2006) eikä viisi vuotta. Tarkistukset, jotka on sisällytetty kokonaan komission muutettuun ehdotukseen, mutta ei yhteiseen kantaan: 17, 18: - tarkistuksen 17 mukaisesti 5 artiklan 1 kohtaa muutetaan siten, että ohjelman budjetti on kolmelle vuodelle (2004-2006) yhteensä 22,764 miljoonaa euroa; - tarkistuksessa 18 yksilöidään kaksi mahdollista tapaa valita edunsaajia ohjelman lohkoon 2 (ehdotuspyyntöjen perusteella ja "korvamerkitsemisen" kautta). Komission muutetussa ehdotuksessa ja yhteisessä kannassa on siis huomattavasti yhteneväisyyksiä Euroopan parlamentin tarkistusten suhteen. Niistä tarkistuksista, joita neuvosto ei sisällyttänyt yhteiseen kantaansa, tarkistus 17 koski ohjelman budjettia, josta on sittemmin käyty budjettineuvottelut (ks. jäljempänä oleva kohta 3.3). Tarkistus 18, jonka aiheena on ohjelman lohkon 2 edunsaajien valintatapa, oli melko samankaltainen kuin alkuperäinen ehdotus. Komissio kuitenkin katsoo, että neuvostossa saavutettu yhteisymmärrys on hyväksyttävissä. 3.3. Keskeiset erot komission muutetun ehdotuksen ja yhteisen kannan välillä Ohjelman budjetiksi kaudelle 2004-2006 sovittiin parlamentin, neuvoston ja komission kesken 24. marraskuuta 2003 käytyjen budjettineuvottelujen yhteydessä 19 miljoonaa euroa. Yhteisessä kannassa esitetty määrä on siis komission kertaalleen hyväksymä. Ohjelman lohkon 2 osalta neuvoston yhteiseen kantaan sisältyy järjestelmä, jossa vuoden 2004 edunsaajat nimetään liitteessä, ja sen jälkeen otetaan käyttöön vuosiksi 2005 ja 2006 ehdotuspyyntöjärjestelmä. Budjettineuvotteluissa sovittiin, että edunsaajien nimeämisjärjestelmää sovelletaan myös vuonna 2005. Komissio vahvistaa hyväksyntänsä tälle ehdotukselle. 4. PÄÄTELMÄT Komissio katsoo, että yhteinen kanta muodostaa vankan perustan Euroopan parlamentin ja neuvoston päätökselle. Sen olisi kuitenkin sisällettävä ne asiat, joista sovittiin lainsäätäjien kesken 24. marraskuuta 2003 ja jotka ovat: - edunsaajien nimeämiseen perustuvan järjestelmän jatkaminen vuonna 2005 - koska päätös tehdään vasta vuoden 2004 kuluessa, varainhoitoasetukseen olisi tehtävä kaksi poikkeusta, jotka olisi muotoiltava seuraavasti: "Vuonna 2004 myönnettyjen avustusten osalta tukikelpoisuuskausi voi alkaa 1 päivänä tammikuuta 2004 siltä osin kuin menot eivät ole aiheutuneet ennen avustushakemuksen jättämispäivää eikä ennen avustuksen saajan budjettivuoden alkamispäivää. Vuonna 2004 voidaan poiketa velvoitteesta, jonka mukaan sopimus on allekirjoitettava viimeistään neljän kuukauden kuluttua avustuksen saajan budjettivuoden alkamispäivästä ja josta säädetään Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 112 artiklan 2 kohdassa, siinä tapauksessa että avustuksen saajan budjettivuosi alkaa ennen 1. maaliskuuta. Tällöin toiminta-avustusta koskevat sopimukset tulee allekirjoittaa viimeistään 30 päivänä kesäkuuta 2004." Komission lausuma Komissio panee merkille neuvoston päätöksen, jossa 6 artiklaan sisällytetään niiden asioiden saattaminen Kulttuuri 2000 -ohjelman hallintokomitean käsiteltäväksi, jotka koskevat yhteisön toimintaohjelmien erilaisia toteutustoimia kulttuurialalla Euroopan laajuisesti toimivien organisaatioiden tukemiseksi. Komissio kuitenkin muistuttaa, että se pitää tärkeänä neuvoston päätöksen 1999/468/EY 2 artiklan perusteiden johdonmukaista noudattamista (minkä vaikutukset on tuotu esiin 21. tammikuuta 2003 annetussa yhteisöjen tuomioistuimen tuomiossa). Kun otetaan huomioon tässä tapauksessa suunniteltu kokonaisrahoitus, komissio katsoo, etteivät 2 artiklan perusteet täyty.